KÚPNA ZMLUVA č. .........................

uzavretá podľa § 409 a nasl. Obchodného zákonníka

.....................................................................................................................................................

**Číslo zmluvy predávajúceho: ...................**

**Číslo zmluvy kupujúceho: ...................**

Zmluvné strany:

Predávajúci:

Sídlo:

Zastúpený:

IČO:

DIČ :

Banka:

Číslo účtu:

Zapísaný:

(ďalej len „***predávajúci“)***

Kupujúci: Lesopoľnohospodársky majetok Ulič, štátny podnik

Sídlo: Ulič 96, 067 67 Ulič

Zastúpený: Ing. Alexej Németh, riaditeľ podniku

IČO: 00492531

DIČ : 2020511845

IČ DPH: SK2020511845

**Banka: VÚB, a.s pobočka Humenné**

**Číslo účtu: 5102532/0200**

**Zapísaný v Obchodnom registri Okresného súdu v Prešove, odd. Pš, vl. 5/P**

(ďalej len „***kupujúci“)***

**PREAMBULA**

Zmluva sa uzatvára ako výsledok verejného obstarávania v zmysle § 3 zákona č.25/2006 Z.z. o verejnom obstarávaní a o zmene doplnení niektorých zákonov, pričom na obstaranie predmetu zmluvy bol použitý postup verejného obstarávania – verejná súťaž – zákazka podľa § 9 ods. 9.

**Článok I.**

**Základné ustanovenia**

Predávajúci sa touto zmluvou zaväzuje dodať kupujúcemu tovar vymedzený v Článku II. tejto zmluvy do lehoty uvedenej v Článku III. tejto zmluvy a previesť na neho vlastnícke právo na tento tovar a kupujúci sa zaväzuje tento tovar kúpiť. Kupujúci prehlasuje, že nie je v úpadku a ani nespĺňa podmienky na vyhlásenie konkurzu a je schopný za dodaný tovar uhrádzať kúpnu cenu uvedenú v Článku IV. tejto zmluvy za podmienok uvedených v tejto zmluvy. Zmluva obsahuje aj podrobnejšie vymedzenie práv a povinností zmluvných strán.

**Článok II.**

**Predmet zmluvy**

Predávajúci je úspešný uchádzač verejnej súťaže v zmysle zákona č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len zákon o verejnom obstarávaní).

Predmetom tejto zmluvy je dodávka nasledujúceho tovaru:

Názov tovaru: **Disková kosačka – bočne nesená.**

**Článok III.**

**Čas a miesto plnenia**

1. Predávajúci dodá kupujúcemu predmet zmluvy, do 7 dní odo dňa nadobudnutia účinnosti tejto zmluvy.

2. Miesto plnenia predmetu zmluvy je Ulič, sklad LPM Ulič š.p.

3. Tovar predávajúci dopraví do miesta plnenia predmetu zmluvy v pracovných dňoch od 700 do 1500.

4. Nebezpečenstvo škody na tovare prechádza na kupujúceho odovzdaním tovaru v mieste plnenia kupujúcemu, resp. jeho splnomocnenej osobe.

5. Prípadná škoda, ktorá vznikne na tovare po prechode jej nebezpečenstva na kupujúceho, nemá vplyv na povinnosť kupujúceho zaplatiť kúpnu cenu, len keby ku škode na tovare došlo v dôsledku zavineného porušenia povinností predávajúceho.

**Článok IV.**

**Cena predmetu zmluvy**

1. Určenie kúpnej ceny za dodaný tovar vychádza z ponuky uchádzača predloženej v procese verejného obstarávania.

2. Kúpna cena je pevná počas celého trvania zmluvy.

Celková kúpna cena predmetu zmluvy je:

Cena bez DPH:

DPH 20 %

Cena s DPH 20 %

Kúpna cena je výsledná cena pre kupujúceho, ktorá zahŕňa náklady súvisiace so zabezpečením a dodaním predmetu zmluvy v súlade s ustanoveniami tejto zmluvy.

**Článok V.**

**Fakturácia a platobné podmienky**

1. Kupujúci uhradí kúpnu cenu na základe faktúry predávajúceho po odovzdaní a prevzatí predmetu zmluvy. Podkladom pre faktúru bude dodací list a odovzdávací protokol stroja.

2. Zmluvné strany sa dohodli na 30 dňovej lehote splatnosti odo dňa doručenia faktúry a dokladov uvedených v ods. 1 tohto článku. Peňažný záväzok bude splnený odpísaním kúpnej ceny z účtu kupujúceho.

3. Fakturácia bude uskutočnená v eurách.

4. Predávajúci zabezpečí, aby ním vystavená faktúra obsahovala všetky potrebné náležitosti daňového dokladu v zmysle § 71 ods. 2 zákona č. 222/2004 Z.z. o dani z pridanej hodnoty v znení neskorších predpisov.

5. Kupujúci si vyhradzuje právo vrátiť faktúru, ktorá nebude obsahovať všetky potrebné náležitosti. Po obdŕžaní opravnej faktúry začína plynúť nová lehota splatnosti faktúry.

6. V prípade omeškania so zaplatením kúpnej ceny v termíne splatnosti faktúry riadne dodaného tovaru má predávajúci právo požadovať od kupujúceho úhradu zmluvnej pokuty vo výške 0,02 % z fakturovanej sumy za každý deň omeškania.

7. V prípade omeškania predávajúceho so splnením predmetu zmluvy je kupujúci oprávnený od predávajúceho požadovať úhradu zmluvnej pokuty vo výške 0,02 % z ceny predmetu zmluvy za každý deň omeškania. Tým nie je dotknuté právo kupujúceho podľa ust. § 371 ods.2 Obchodného zákonníka.

**Článok VI.**

**Ostatné ustanovenia**

1. Predávajúci sa zaväzuje kupujúcemu odovzdať spolu s predmetom zmluvy všetky doklady, ktoré sú potrebné na prevzatie a užívanie predmetu zmluvy, pričom za splnenie predmetu zmluvy považuje dodanie predmetu zmluvy uvedené v čl. 1 tejto zmluvy vrátane príslušnej dokumentácie.

* **Technické osvedčenie**

2. Riziko za škody na predmete zmluvy prechádzajú na kupujúceho v dobe, keď tento tovar prevezme od predávajúceho. Zodpovednosť predávajúceho za vady predmetu zmluvy sa riadia § 436 a násl. Obchodného zákonníka.

3. Kupujúci nadobúda vlastnícke právo k predmetu zmluvy až po úplnom uhradení kúpnej ceny.

4. Kupujúci má právo odmietnuť prevzatie predmetu zmluvy a vrátiť ho na náklady predávajúceho v prípade, ak predmet zmluvy nezodpovedá technickej špecifikácií podľa Prílohy č. 1.

5. Predávajúci sa zaväzuje, že poskytuje záručný a pozáručný servis na daný predmet zákazky.

**Článok VII.**

**Záverečné ustanovenia**

1.Kupujúci a predávajúci sa zaväzujú ohlásiť všetky zmeny údajov (zmena názvu/obchodného mena, štatutárny zástupca a sídla, fakturačných a odberných miest, bankového účtu, IČO, DIČ a pod.)

2. Táto zmluva je vyhotovená v troch rovnopisoch, z ktorých kupujúci obdrží dve vyhotovenia a predávajúci jedno vyhotovenie.

3. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni zverejnenia v Centrálnom registri zmlúv Úradu vlády Slovenskej republiky.

4. Obidve zmluvne strany súhlasia so zverejnením zmluvy v jej plnom rozsahu v rátane príloh a dodatkov v Centrálnom registri zmlúv vedenom na Úrade vlády Slovenskej republiky.

**V Uliči, dňa V Uliči, dňa**

**...................................... ......................................**

**kupujúci predávajúci**

**Ing. Alexej Németh**

**riaditeľ podniku**